Érik Lamela

**Érik Manuel Lamela** (lindur më 4 Mars 1992) është një ish-futbollist peofesionist argjentinas i cili luajti si mesfushor sulmues ose anësor. Ai dallohet për driblimet e tij dhe njihet me pseudonimin Coco.

## Jeta e hershme
Pasi u bashkua me River Plate në moshën shtatë vjeçare, u raportua se Barcelona i kishte ofruar Lamelës dhe familjes së tij 100,000 mijë £ në vit, si dhe një shtëpi komode për familjen e tij vetëm për të lëvizur në Barcelonë; kjo ishte një marrëveshje e ngjashme që u përdor për transferimin e argjentinasit tjetër Lionel Messi. Në vitin 2004, një ekip i Trans World Sport udhëtoi në Argjentinë për të intervistuar 12 vjeçarin Lamela i cili kishte krijuar disi famë pas 120 golave të shënuar me skuadrën e të rinjëve të River Plate sezonin e kaluar. Në këtë video, Lamela tregon dëshirën e tij për të ndjekur hapat e legjendës Maradona dhe të fitojë Kupën e Botës me Argjentinën.

## Karriera me klube
### River Plate
Lamela bëri debutimin e tij me skuadrën e parë të River Plate më 14 qershor 2009 në një ndeshje kundër Tigre në turnamentin Clausura 2009. Ai hyri në fushë në minutën e 80të, duke zëvëndësuar Robert Flores. Lamela shënoi golin me parë me klubin më 5 dhjetor 2010 në një ndeshje kundër Colón në turnamentin Apertura. Goli i tij i dytë erdhi në fitoren 4–1 kundër Lanús në javën e fundit të Aperturës.

Mesfushori argjentinas ishte titullar i rregullt me River Plate gjatë sezonit 2010–11, duke luajtur 34 ndeshje dhe shënuar katër gola. Ai ndihmoi ekipin t'a përfundote sezonin e përgjithshëm në vendin e gjashtë duke u kualifikuar në Copa Sudamericana 2011. Për shkak të formatit të rënjes së Primeras Argjentinase ku llogariten skuadrat më të dobta të tre sezoneve të fundit, kjo gjë bëri që River Plate të binte nga kategoria pasi u mposht nga Belgrano në play-off.

### Roma
[thumb|djathtas|Lamela duke luajtur me Romën kundër [Chelsea F.C.|Chelseat në gusht 2013.]]
#### Sezoni 2011–12
Më 6 gusht 2011, Lamela u transferua te Roma në Serie A për 12 milion €, plus dy milion € bonuse, të cilat do të dhuroheshin pasi Lamela do të bënte paraqitjen e tij të 20të në sezon. Roma gjithashtu pagoi 3.2 milion € shtesë skuadrës së Orel B.V. — plus 10% vlerën e shtuar, nëse lojtari shitet më shtrenjtë se 12 milion € – dhe 3.06 milion € në formën e taksave për Qeverinë e Argjentinës. Lamela firmosi një kontratë pesë-vjeçare me një pagë prej 1.8 milion € në sezonin e parë, por paga do të rritej me 350,000 mijë € më 1 korrik 2012 (duke u bërë €2.15M), 2014 (€2.5M) dhe 2015 (€2.85M). Më vonë, ai do të shënonte gola kundër Lecces, Novarës, dhe Cesenës. Lamela e mbylli sezonin e tij të parë në Stadio Olimpico me gjashtë gola në 31 ndeshje në të gjitha kompeticionet.

#### Sezoni 2012–13
Lamela filloi sezonin 2012–13 në formë të mirë, duke shënuar golin e parë të sezonit më 16 shtator 2012 kundër Bolonjës. Lamela kaloi një formë fantastike gjatë muajit tetor e deri në fillimit të muajit nëntor, duke shënuar shtatë gola në gjashtë ndeshje, përfshirë në dygolësh në fitoren 3–2 kundër Udineses dhe në ndeshjet kundër Atalantës, Genoës, Parmës dhe Palermos. Ai gjithashtu shënoi një gol në *Derby della Capitale* kundër rivalëve të Lazios. Pas gati një muaj jashtë fushave për shkak të një dëmtimi në ligamentin e gjurit, ai u rikthye dhe shënoi dy gola në fitoren 4–2 kundër Milanit më 22 dhjetor.

Lamela arriti të shënojë 15 gola në 33 ndeshje, duke u renditur si golashënuesi i pestë më i mirë i Serie A dhe i dyti te Roma, një gol mbarapa sulmuesit Pablo Osvaldo. Megjithatë, sezoni i Romës dhe i Lamelës u mbyll në mënyrë të keqe, duke humbur finalen e Coppa Italia kundër ekipit rival Lazio. Në kampionat Roma nuk shkoi më shumë se vendi i gjashtë, duke mos u kualifikuar në kompeticionet evropiane për të dytin sezon rresht.

### Tottenham Hotspur
Më 30 gusht 2013, klubi i Premier Ligës, Tottenham Hotspur, kompletoi transferimin e Lamelës nga Roma për 25.8 milion £ plus 4.2 milion £. Kjo marrëveshje e bëri Lamelën transferimin më të shtrenjtë në historinë e klubit, duke thyer rekodet e mëparshme të Paulinhos dhe Roberto Soldados, që u blenë më herët po në atë merkato.

#### Sezoni 2013–14
Lamela debutoi zyrtarisht më 1 shtator në humbjen 1–0 kundër Arsenalit në Derbin e Veriut të Londës, duke u aktivizuar si zëvëndësues në minutën e 75të. Më 20 shtator, ai luajti ndeshjen e tij të parë si titullar në ndeshjen e Ligës së Evropës kundër Tromsø IL, duke asistuar golin e parë të shënuar nga Jermain Defoe, me ndeshjen që në fund u mbyll me fitoren 3–0 të *Spursave* në White Hart Lane. Dy ditë më pas, ai hyri si zëvëndësues dhe asistoi golin e Paulinhos në kohën shtesë në fitoren 1–0 kundër Cardiff City.

Më 29 tetor, pasi Lamela ende nuk kishte luajtur ndeshjen e tij të parë si titullar në Premier Ligë, trajneri André Villas-Boas deklaroi: "Ai e di se nuk ka prodhuar as gjysmën e asaj që ai mund të prodhojë, por ai e kupton situatën dhe është gati për të luftuar për vendin e tij."

Më 7 nëntor, Lamela shënoi golin e tij të parë me klubin në fitoren 2–1 kundër Sheriff Tiraspol në Ligën e Evropës. Më 24 nëntor, Lamela luajti ndeshjen e tij të parë në Premier Ligë si titullar në humbjen 6–0 kundër Manchester Cityt. Ndeshja e dytë si titullar erdhi në fitoren 2–1 kundër Fulhamit më 4 dhjetor.

Pasi Villas-Boas u zëvëndësua nga trajneri i ri Tim Sherwood, Lamela luajti si titullar në ndeshjen e parë nën drejtimin e tij, duke kontribuar në fitoren 3–2 kundër Southampton më 22 dhjetor. Ai luajti edhe kundër Stoke City dhe West Bromwich Albion si zëvëndësues, përpara se ta mbyllte sezonin përpara kohe për shkak të një dëmtimi.

#### Sezoni 2014–15
Nën drejtimin e Mauricio Pochettinos, trajnerit të ri argjentinas të Tottenhamit, Lamela ishte në listën e 11 lojtarëve që do të luanin në ndeshjen e parë të ekipit në Premier Ligë kundër West Ham United; kjo ishte ndeshja e tij e parë si titullar për vitin 2014. Më 21 gusht, Lamela u aktivizua si zëvëndësues në ndeshjen e Ligës së Evropës kundër AEL Limassol dhe asistoi golat e Roberto Soldados dhe Harry Kane për të siguruar fitoren 2–1 kundër klubit qipriot. Lamela vazhdoi me formën pozitive në fillimin e sezonit, duke asistuar edhe dy gola të tjerë në fitoren 4–0 kundër Queens Park Rangers.

Lamela regjistroi golat e parë për sezonin 2014–15 më 23 tetor, duke shënuar dygolësh në fitoren 5–1 kundër Asteras Tripoli në Ligën e Evropës. Goli i parë u shënua me një gjuajtje me finte nga jashtë zone me stilin Rabona; ky gol u përshkrua si gjenial nga BBC dhe "gol i klasit botëror" nga ITV.

## Karriera ndërkombëtare
thumb|djathtas|Erik Lamela përpara një ndeshje ndërkombëtare kundër Uruguajit.
Lamela mori pjesë në Kupën e Botës nën-20 2011 me Argjentinën dhe shënoi tre gola në katër ndeshje.

Ai bëri debutimin e tij me kombëtaren e parë argjentinase më 25 maj 2011 në një ndeshje miqësore kundër Paraguajit.

Më 3 shtator 2014, Lamela shënoi golin e parë me kombëtaren, duke i dhënë avantazhin e përkohshëm 2–0 Argjentinës kundër Gjermanisë, në një ndeshje e cila u mbyll me fitoren 4–2.

### Golat me kombëtaren
:*Lista e golave dhe rezultateve me kombëtaren argjentinase.*

## Statistikat e karrierës
### Klubet
*Redaktuar më 23 tetor 2014*

### Kombëtarja
*Redaktuar më 13 tetor 2014* 

## Trofe 
### Klube
;Roma
*Coppa Italia: Finalist 2012–13

## Referime 
## Lidhje të jashtme 
* Érik Lamela te tottenhamhotspur.com